《又次吴菊潭八月十四夜韵》
宋代·叶茵

昨雨转今晴，晴新越样清。
恐孤秋半赏，为补夜来明。
检点有斜影，看承无异情。
微吟樵唱句，犹恐鬼神莺。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。